钦定古今图书集成/明伦汇编/闺媛典/第172卷 > 林伏豸妻陈氏
## 钦定古今图书集成/明伦汇编/闺媛典/第172卷 > 林伏豸妻陈氏

按《南靖县志》：“陈氏，生员林伏豸妻。生子幼，期甫二周
而豸亡。陈年二十有二，恸哭几绝，随欲自经。舅姑哭
谓之曰：‘吾宗所赖，惟此一孤，汝死谁托？二老人养生
送死谁恃’？陈始强饭，自是足不逾阈，日纺绩以供朝
夕。姑病痈，常为吮血默祷，愿以身代，汤药必亲尝。及
舅姑没，岁遭兵荒，九丧未举，陈拮据万状，卒营窀穸”，
孀居四十八年终。